KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
10/2018. (VI. 21.) önkormányzati rendelete
az Önkormányzat Szervezeti és Működési Szabályzatáról szóló 
24/2013. (XII. 19.) önk. rendelet módosításáról

Kiskőrös Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

(1) Az Önkormányzat Szervezeti és Működési Szabályzatáról szóló 24/2013. (XII. 19.) önkormányzati rendelet (a továbbiakban: SZMSZ.) 4. § (2) bekezdése helyébe a következő rendelkezés lép:

„(2) A Képviselő-testület által a bizottságokra átruházott hatásköröket a 3. számú melléklet, a polgármesterre és a jegyzőre átruházott hatásköröket a 4. számú melléklet, a társulásra átruházott hatásköröket az 5. számú melléklet tartalmazza.”

(2) Az SZMSZ 55. § (1) bekezdés f) pontja helyébe a következő rendelkezés lép:

[bookmark: _GoBack]„f) a Közszolgálati Tisztviselők Napja, július 1.-je a Polgármesteri Hivatalban munkaszüneti nap.”

2. §


(1) Az SZMSZ. 2/B. számú melléklete helyébe az 1. melléklet lép.  
(2) Az SZMSZ. 4. számú melléklete helyébe a 2. melléklet lép.

3. §

Ez a rendelet a kihirdetést követő napon lép hatályba.





Domonyi László 								dr. Turán Csaba 
  polgármester								                   jegyző




ZÁRADÉK: 	Ez a rendelet az SzMSz 36. §. (2) bekezdése alapján 2018. június 21. napján lett kihirdetve.

Kiskőrös, 2018. június 21.

dr. Turán Csaba
jegyző
